CELEX: 62008CN0386
Language: sl
Date: 2008-09-01 00:00:00
Title: Zadeva C-386/08: Predlog za sprejetje predhodne odločbe, ki ga je vložilo Finanzgericht Hamburg (Nemčija) 1. septembra 2008 – Brita GmbH proti Hauptzollamt Hamburg-Hafen

8.11.2008   
            
            
               SL
            
            
               Uradni list Evropske unije
            
            
               C 285/26
            
         Predlog za sprejetje predhodne odločbe, ki ga je vložilo Finanzgericht Hamburg (Nemčija) 1. septembra 2008 – Brita GmbH proti Hauptzollamt Hamburg-Hafen
   (Zadeva C-386/08)
   (2008/C 285/43)
   Jezik postopka: nemščina
   Predložitveno sodišče
   Finanzgericht Hamburg
   Stranki v postopku v glavni stvari
   
      Tožeča stranka: Brita GmbH
   
      Tožena stranka: Hauptzollamt Hamburg-Hafen
   Vprašanja za predhodno odločanje
   
               1.
            
            
               Ali je treba uvozniku blaga s poreklom iz Zahodnega brega ob upoštevanju, da je v dveh zadevnih sporazumih, ki sta „Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Državo Izrael na drugi strani“ (EMS) z dne 20. novembra 1995 (1) ter „Začasni evro-mediteranski pridružitveni sporazum o trgovini in sodelovanju med Evropsko skupnostjo na eni strani in Palestinsko osvobodilno organizacijo (PLO) za Palestinsko upravo Zahodnega brega in Gaze, na drugi strani“ (EMS-PLO) z dne 24. februarja 1997 (2), predvidena preferencialna obravnava za blago s poreklom s področja Države Izrael oziroma iz Zahodnega brega, v vsakem primeru dodeliti zahtevano preferencialno obravnavo, tudi če predloži le formalno dokazilo o poreklu iz Izraela?
               Če je odgovor na prvo vprašanje nikalen:
            
         
               2.
            
            
               Ali je carinski organ države članice v razmerju do uvoznika, ki za blago, ki je bila uvoženo na področje Skupnosti, zahteva preferencialno obravnavo, v skladu z EMS vezan na dokazilo o poreklu izraelskih organov – in se ni začel postopek preverjanja v skladu s členom 32 protokola 4 k EMS – dokler carinski organ nima drugega dvoma o poreklu blaga, kot dvom, ali blago ne izvira s področja, ki je samo pod izraelskim nadzorom – in sicer na podlagi izraelsko-palestinskega začasnega sporazuma iz leta 1995 – in dokler ni bil izveden postopek v skladu s členom 33 protokola 4 k EMS?
               Če je odgovor na drugo vprašanje nikalen:
            
         
               3.
            
            
               Ali lahko carinski organ države uvoznice, kadar izraelski organi na njegovo zahtevo za naknadno preverjanje v skladu s členom 32(2) protokola 4 k EMS (le) potrdijo, da je blago proizvedeno na območju izraelske carinske pristojnosti in da je zato izraelskega porekla, in kadar izraelski organi ne odgovorijo na zahtevo carinskega organa države uvoznice za podrobnejša pojasnila v zvezi s tem, le na podlagi tega zavrne preferencialno obravnavo, zlasti ne da bi bilo več pomembno dejansko poreklo blaga?
               Če je odgovor na tretje vprašanje nikalen:
            
         
               4.
            
            
               Ali lahko carinski organ zavrne preferencialno obravnavo v skladu z EMS, kadar – kot je bilo ugotovljeno – je poreklo blaga iz Zahodnega brega, ali pa je treba v skladu z EMS dodeliti preferencialno obravnavo tudi za blago tega porekla, v vsakem primeru dokler ni bil izveden postopek reševanja sporov v skladu s členom 33 protokola 4 k EMS o razlagi pojma iz sporazuma „ozemlje Države Izrael“?
            
         
      (1)  UL 2000, L 147, str. 3.
   
      (2)  UL L 187, str. 3.